
Rovarfehérje tartalmú takarmány etetésének vizsgálata a brojlercsirkék hizlalási teljesítményére

Az egyre közelgő fehérje krízis miatt kerültek előtérbe az utóbbi években a rovarok, mint lehetséges fehérjeforrás a takarmányozásban. Az elvégzett kísérletünk során arra voltunk kíváncsiak, hogy a különböző növekedési szakaszokban hogyan hat a rovarlisztet tartalmazó takarmány a csirkék teljesítményére (pl. testsúly, súlygyarapodás, takarmányhasznosítás). megfelelően. A vizsgálat 2020 őszén zajlott. A hizlalási idő 42 nap volt. A kísérlet során négyszer mértük az állatokat egyedileg: érkezéskor (1 napos korban), valamint a takarmányváltások idején (10 napos, 25 napos korban) és a kísérlet befejezésekor. A kontroll (K) csoport madarai a teljes kísérlet időszakában kukorica-búza-szója alapú takarmányokat fogyasztottak. Az S1 csoportban az indító takarmány tartalmazott 4% selyemhernyó (Bombyx mori) báb lisztet, és a nevelő- valamint befejező fázisban a kontroll csoporttal megegyező takarmányt kaptak. Az S2 csoportban a hizlalás második felében (nevelő- és befejezőtáp) tartalmazott a takarmány 4% selyemhernyó báb lisztet, míg az indítótáp a kontrollal azonos volt. A kísérletben alkalmazott kezeléseket az alábbi táblázat szemlélteti.

A takarmány keverékek összeállítását az Állatkísérleti Telep Himmel típusú takarmány keverőjében végeztük. Az állatok ellátását a telep állatgondozói végezték, amelybe időszakosan magam is bekapcsolódtam. Részt vettem a kontroll és kísérleti takarmányok elkészítésében, valamint a csirkék mérésében is.
A Ross 308 hibrid kakasokkal elvégzett 42 napos hizlalási kísérlet adatai alapján az alábbi következtetések fogalmazhatók meg:
Az extrahált szójadara egy részének 4% selyemhernyóliszttel történő helyettesítése a hizlalás különböző fázisaiban:
- nem befolyásolta a hizlalás során az átlagos élősúly alakulását
- nem befolyásolta a súlygyarapodás alakulását a hizlalás során
- a takarmányhasznosítást kedvezően befolyásolta
- a fehérje- és energiahasznosítást a nevelő fázisban (10-25. napos kor között) javította
A kapott eredmények alapján elmondható, hogy a selyemhernyóliszt potenciális fehérjeforrás lehet a brojlercsirke hizlalásban.

Takarményozisi kezelések a kisérletben

| Inditotip | Nevelotip | Befejezotap
Kezelés | (1.10. nap) | (11-25. nap) | (26-42. nap) |
K@=30) | Kindits | Knevels | K befejezd
S1(n=30)| Sindit6 | Kuevels | K befejezd
$2(n=30)| Kindits | Snevels | S befejezd

